Энсиклопедияи советии тоҷик

Энсиклопедияи советии тоҷик (Энциклопедияи Советии Тоҷик) — нахустин донишномаи универсалӣ ба забони тоҷикӣ (ба алифбои кирилӣ) иборат аз 8 ҷилд.

 Таърих 
Энциклопедияи советии тоҷик (ЭСТ) мувофиқи қарори КМ ПК Тоҷикистон ва Совети Вазирони ҶШС Тоҷикистон (3 июни соли 1968, № 198) дар Душанбе солҳои 1978—1988 аз ҷониби «Сарредаксияи илмии Энсиклопедияи советии тоҷик» табъу тадвин шудааст. Сармуҳаррири илмии он академик Муҳаммад Осимӣ ва сармуҳаррираш академик Мусо Диноршоев мебошанд.

ЭСТ 8 ҷилд (ҷ.1 — 1978; ҷ. 2 — 1980; ҷ. 3 — 1981; ҷ. 4 — 1983; ҷ. 5 — 1984; ҷ. 6 — 1986; ҷ. 7 — 1987; ҷ. 8 — 1988 бо адади 5 — 10 ҳазор нусха) буда, беш аз 25 ҳазор мақоларо дар бар мегирад. ЭСТ пеш аз ҳама дар асоси принсипҳои Энсиклопедияи Калони Советӣ ва таҷрибаи қомуснигорони ҷумҳуриҳои бародар таҳия шудааст. Қисми асосии мақолаҳои ЭСТ дар бораи Тоҷикистонанд ва дар онҳо таърихи ҷумҳурӣ, география, иқтисодиёт, илму техника, адабиёту санъат, ҳаёт ва фаъолияти ашхоси бузург, ходимони барҷастаи ҷамъият, арбоби илму маърифат, адибон ва санъатварони машҳур, Қаҳрамонони Иттифоқи Советӣ ва Меҳнати Сотсиалистӣ акс ёфтааст. Дар ЭСТ таърихи халқи тоҷик, саҳми он дар таърихи афкори фарҳангӣ ва тамаддуни башарӣ нишон дода шудааст. ЭСТ инчунин хонандагонро бо тараққиёти имрӯзаи илму техника, комёбиҳои ҳаёти моддӣ ва маънавии ҷумҳуриҳои бародари Иттифоқи Советӣ, бо муҳимтарин воқеаҳои ҷаҳон, ҳаракати байналхалқии комунистӣ ва коргарӣ, бо соҳаҳои гуногуни илму маданияти ҷаҳон, намояндагони машҳури он ва ғайра шинос мекунад.

 Ҳаҷм ва муҳтавои нашр 
 Ҷилд Унвон  Соли
НашрШумораи
саҳифаҳоАдади
нашр 1 А — Гавҳар 197867222950 2 Гавҳарак — Ирланд198064020000 3 Ирландия — Лениннома198164020000 4 Лениннома — Муҳит1983 5 Муҳит — Плеханов 1984 6 Плешко — Сақил 1986 7 Сақофӣ — Ховалинг1986 8 Ховалинг — Ҷӯяк1988 

 Дигар донишномаҳои бузурги шӯравӣ 
Номи аслӣНоми тоҷикӣШумораи ҷилдҳоСанаУкраїнська радянська енциклопедіяЭнсиклопедияи советии Украина17 1927—1934 ; 1959—1965 ; 1978—1985Ўзбек совет энциклопедиясиЭнсиклопедияи советии Ӯзбекистон141971—1980Հայկական սովետական հանրագիտարանЭнсиклопедияи советии Арманистон131974—1987Беларуская савецкая энцыклапедыяЭнсиклопедияи советии Белорусия121969—1975ქართული საბჭოთა ენციკლოპედიაЭнсиклопедияи советии Гурҷистон121975—1987Latvijas padomju enciklopēdijaЭнсиклопедияи советии Латвия111981—1988Азәрбајҹан Совет ЕнсиклопедијасыЭнсиклопедияи советии Озарбойҷон101976—1987Қазақ Кеңес энциклопедиясыЭнсиклопедияи советии Қазоқистон121972—1978Lietuviškoji tarybinė enciklopedijaЭнсиклопедияи советии Литва131976—1985Türkmen sowet ensiklopediýasyЭнсиклопедияи советии Туркманистон101974—1989Енчиклопедия советикэ молдовеняскэЭнсиклопедияи советии Молдавия81970—1981Энциклопедияи советии тоҷикЭнсиклопедияи советии тоҷик81978—1988Eesti nõukogude entsüklopeediaЭнсиклопедияи советии Эстония8 ; 10+51968—1976 ; 1985—2006Кыргыз Совет ЭнциклопедиясыЭнсиклопедияи советии Қирғизистон61976—1980Сибирская советская энциклопедияЭнсиклопедияи советии Сибир4 1929—1933

 Нигаред низ 
 Энсиклопедияи миллии тоҷик
 Энсиклопедияи бузурги советӣ

 Эзоҳ 

 Пайвандҳо 


Гурӯҳ:Донишномаҳои тоҷикӣ
Гурӯҳ:Донишномаҳои Тоҷикистон
Гурӯҳ:Китобҳо аз рӯи алифбо
Гурӯҳ:Донишномаҳои шӯравӣ
Гурӯҳ:Китобҳо